CELEX: 62016CN0553
Language: sk
Date: 2016-11-02 00:00:00
Title: Vec C-553/16: Návrh na začatie prejudiciálneho konania, ktorý podal Vărchoven administrativen săd (Bulharsko) 2. novembra 2016 – „TTL“ EOOD/Direktor na Direkcija „Obžalvane i danăčno osiguritelna“ – Sofia

23.1.2017   
            
            
               SK
            
            
               Úradný vestník Európskej únie
            
            
               C 22/10
            
         Návrh na začatie prejudiciálneho konania, ktorý podal Vărchoven administrativen săd (Bulharsko) 2. novembra 2016 – „TTL“ EOOD/Direktor na Direkcija „Obžalvane i danăčno osiguritelna“ – Sofia
   (Vec C-553/16)
   (2017/C 022/15)
   Jazyk konania: bulharčina
   
      Vnútroštátny súd, ktorý podal návrh na začatie prejudiciálneho konania
   
   Vărchoven administrativen săd
   
      Účastníci konania pred vnútroštátnym súdom
   
   
      Žalobkyňa:„TTL“ EOOD
   
      Žalovaná: Direktor na Direkcija „Obžalvane i danăčno osiguritelna“ – Sofia
   
      Prejudiciálne otázky
   
   
               1.
            
            
               Je s článkom 5 ods. 4 a článkom 12 písm. b) ZEÚ zlučiteľné také vnútroštátne ustanovenie, akým je článok 175 ods. 2 bod 3 DOPK, ktorý spoločnosti rezidentovi, ktorá uskutočňuje platby podliehajúce zrážkovej dani, ukladá povinnosť zaplatiť úroky za dobu od uplynutia lehoty pre zaplatenie dane z príjmov do okamihu, kým nerezident so sídlom v inom členkom štáte nepreukáže splnenie podmienok pre uplatnenie dohody o zamedzení dvojitého zdanenia uzatvorenej s Bulharskou republikou, a to aj vtedy, ak sa v zmysle dohody daň neplatí vôbec alebo len v zanedbateľnej výške?
            
         
               2.
            
            
               Je s článkami 49, 54, 63 a článkom 65 ods. 1 a 3 ZFEÚ zlučiteľné také ustanovenie, akým je článok 175 ods. 2 bod 3 DOPK a daňová prax, v zmysle ktorých je spoločnosť, ktorá uskutočňuje platby podliehajúce zrážkovej dani, povinná platiť úroky za dobu od uplynutia lehoty pre zaplatenie dane z príjmov do okamihu, kým spoločnosť nerezident so sídlom v inom členskom štáte nepreukáže splnenie podmienok pre uplatnenie dohody o zamedzení dvojitého zdanenia uzatvorenej s Bulharskou republikou, a to aj vtedy, ak sa v zmysle dohody daň neplatí vôbec alebo len v zanedbateľnej výške?